钦定古今图书集成/理学汇编/文学典/第099卷 > 王涣
## 钦定古今图书集成/理学汇编/文学典/第099卷 > 王涣

按《列朝诗集》：“涣字涣文，长洲人。正德已卯举于乡，授
嘉兴府通判，改东川军民府，未上而卒。涣文博综群
籍，能为古赋，尝为杂赋小引云：‘涣游南雍，会八省名
士为时文以备春试。暇时为三四杂赋，或成于移晷，
或竟且终篇，不敢附太冲，速不敢拟子安。蛛丝屋
角，辛苦自收；蜗涎满壁，循行犹记。涣于落落泬寥之
馀’”，步日挑镫，而有得者，不遂弃去，出以呈同游诸公。
刘勰负书于道左，李华称名以求知，殆若是乎？文征
仲云：“涣文诗宗白传，晚效放翕石湖。”今《墨池堂诗集》
不传，仅存杂赋及《墨池琐录》。涣少与征仲齐名，吴俗
多淫祠，祀神鼓舞必祝云：“生子当加陆南、王涣、文征
明。”南亦与涣同举于乡，吴人今不复知其氏名矣。